|  |
| --- |
| **Kaposvári Festetics Karolina Központi Óvoda 2017. évi ellenőrzési jelentése** |
|  |  |  |  |  |
|  |
|  |  |  | **Vezetői összefoglaló** | Az államháztartásért felelős miniszter által közzétett módszertani útmutató figyelembevételével kell az intézmény éves ellenőrzési jelentését elkészíteni. Az éves ellenőrzési jelentés az alábbiakat tartalmazza:*a)* a belső ellenőrzés által végzett tevékenység bemutatása önértékelés alapján az alábbiak szerint:*aa)* az éves ellenőrzési tervben foglalt feladatok teljesítésének értékelése;*ab)* a bizonyosságot adó tevékenységet elősegítő és akadályozó tényezők bemutatása;*ac)* a tanácsadó tevékenység bemutatása;*b)* a belső kontrollrendszer működésének értékelése ellenőrzési tapasztalatok alapján az alábbiak szerint:*ba)* a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;*bb)* a belső kontrollrendszer öt elemének értékelése;*c)* az intézkedési tervek megvalósítása. |
| **I.** |  |  | **A belső ellenőrzés által végzett tevékenység bemutatása önértékelés alapján (Bkr. 48. §. a) pont)** | Az intézmény 2017. évi ellenőrzését KMJV Polgármesteri Hivatalának Ellenőrzési Irodája látta el. |
|  | **I/1.** |  | **Az éves ellenőrzési tervben foglalt feladatok teljesítésének értékelése (Bkr. 48. § aa) pont)** |  |
|  |  | *I/1/a)* | *A tárgyévre vonatkozó éves ellenőrzési terv teljesítése, az ellenőrzések összesítése* |

|  |  |  |
| --- | --- | --- |
| *Tárgy* | *Cél* | *Módszer* |
| **Belső ellenőrzések:** |
| Állami támogatások elszámolása | Az állami támogatásokat megalapozó jogosultsági feltételek (az óvodapedagógusok nevelő munkáját közvetlenül segítő alkalmazottak és a minősített pedagógusok létszámának) megállapítása | Dokumentumok és nyilvántartások vizsgálata. |
| Selejtezési és leltározási tevékenység vizsgálata | Annak vizsgálata, hogy az intézményben a selejtezési és leltározási tevékenység lebonyolítása során betartották-e a jogszabályi előírásokat és a helyi szabályozásban foglaltakat. | Dokumentumok és nyilvántartások vizsgálata. |
| **Irányító szervként végzett ellenőrzések:** |
| A 2016. évi pénzmaradvány vizsgálata | Kimutatni az elvonható pénzmaradványt. | Dokumentumok és nyilvántartások vizsgálata. |

Az ellenőrzések a jóváhagyott 2017. évi ellenőrzési munkaterv alapján kerültek végrehajtásra. |
|  |  | *I/1/b)* | *Az ellenőrzések során büntető-, szabálysértési, kártérítési, illetve fegyelmi eljárás* *megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása* | Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja nem merült fel. |
|  | **I/2.** |  | **A bizonyosságot adó tevékenységet elősegítő és akadályozó tényezők bemutatása (Bkr. 48. § ab) pont)** |  |
|  |  | *I/2/a)* | *A belső ellenőrzési egység(ek) humánerőforrás-ellátottsága* | A belső ellenőrzési egységnél az intézmény belső ellenőrzési feladatainak ellátásához szükséges kapacitás rendelkezésre állt.Belső ellenőri állásra kiírt pályázat nem volt.A belső ellenőrök a szükséges képzéseken részt vettek.Minden belső ellenőr rendelkezett a szükséges regisztrációval. |
|  |  | *I/2/b)* | *A belső ellenőrzési egység és a belső ellenőrök szervezeti és funkcionális függetlenségének biztosítása (Bkr. 18-19. §-a alapján)* | A belső ellenőrök Kaposvár Megyei Jogú Város Polgármesteri Hivatalának dolgozói.A belső ellenőrök funkcionális függetlensége biztosított volt.A belső ellenőrök a szervezet operatív működésével kapcsolatos tevékenységében nem vettek részt. |
|  |  | *I/2/c)* | *Összeférhetetlenségi esetek (Bkr. 20. §-a alapján)* | Összeférhetetlenségi eset nem volt. |
|  |  | *I/2/d)* | *A belső ellenőri jogokkal kapcsolatos esetleges korlátozások bemutatása*  | Belső ellenőri jogosultságokkal kapcsolatos probléma, korlátozás nem volt. |
|  |  | *I/2/e)* | *A belső ellenőrzés végrehajtását akadályozó tényezők* | Egyéb erőforrás-ellátottsággal kapcsolatos probléma nem merült fel. |
|  |  | *I/2/f)* | *Az ellenőrzések nyilvántartása* | Az elvégzett ellenőrzésekről a Bkr. 22. és 50. §-a szerinti nyilvántartásokat az Ellenőrzési Iroda vezeti. Az ellenőrzési dokumentumok megőrzéséről, illetve a dokumentumok és adatok szabályszerű, biztonságos tárolásáról az Ellenőrzési Iroda gondoskodik. |
|  |  | *I/2/g)* | *Az ellenőrzési tevékenység fejlesztésére vonatkozó javaslatok* | Az ellenőrzési tevékenységre vonatkozóan fejlesztési javaslatot nem fogalmaztak meg. |
|  | **I/3.** |  | **A tanácsadó tevékenység bemutatása (Bkr. 48. § ac) pont)** | Nem kértek tanácsadást. |
|  |
| **II.** |  |  | **A belső kontrollrendszer működésének értékelése ellenőrzési tapasztalatok alapján (Bkr. 48. § b) pont)** |  |
|  | **II/1** |  | **A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok (Bkr. 48. § ba) pont)** |

|  |  |  |
| --- | --- | --- |
| *Vizsgálat címe* | *Megállapítás* | *Javaslat* |
| ***Belső ellenőrzések:*** |
| Állami támogatások elszámolása | Az intézmény az „Adatszolgáltatás a pedagógusmunkát közvetlenül segítők létszámáról a 2016. évi állami támogatások elszámolásához” című táblázatban a közalkalmazottak munkakörét, heti munkaidejét és a jogviszonyuk fennállását megfelelően szerepeltette. Az „Adatszolgáltatás a minősített pedagógusok létszámáról, jogviszonyuk idejéről a 2016. évi állami támogatás elszámolásához” című táblázat adatai a vizsgálat során a tanúsítványoknak megfelelően módosításra kerültek. | Az ellenőrzési jelentés javaslatot nem fogalmazott meg. |
| Selejtezési és leltározási tevékenység vizsgálata | A Kaposvári Festetics Karolina Központi Óvoda önálló leltározási és selejtezési szabályzattal nem rendelkezik. Az Általános Iskolai, Óvodai és Egészségügyi Gondnokság felesleges vagyontárgyak hasznosításának, selejtezési szabályzatának (a továbbiakban: GESZ Selejtezési szabályzat), valamint az Általános Iskolai, Óvodai és Egészségügyi Gondnokság eszközök és források leltárkészítési és leltározási szabályzatának (a továbbiakban: GESZ Leltározási szabályzat) hatálya az óvodákra nem terjed ki teljes körűen, mégis azok előírásait követik.A vizsgálatot megelőzően az utolsó selejtezés és leltározás 2015. évben történt meg.Az ellenőrzés során a 2015. évre vonatkozó jogszabályi előírások és a GESZ vonatkozó szabályzatai alapján vizsgáltuk a 2015. évben felvett leltárt és az azt megelőző selejtezést.A Központi Óvodában selejtezési eljárást folytattak le 2015. augusztus 05-én a leltározási eljárást megelőzően egy nappal a „nagyértékű” tárgyi eszközök esetében, a kis értékű eszközök selejtezésére 2015. augusztus 05-én a leltározást követően került sor.A Központi Óvoda Temesvár Utcai Tagóvodájában selejtezési eljárást nem folytattak le.A Központi Óvoda Tallián Gyula utcai Tagóvodájában selejtezési eljárást 2015. október 05-én folytattak le a leltározás után a „nagyértékű” eszközöknél, míg a kis értékű eszközök selejtezése a leltározásuk előtt egy nappal 2015. június 30-án történt.A Központi Óvoda Damjanich Utcai Tagóvodájában selejtezési eljárást folytattak le 2015. október 06-án a leltározás után a „nagyértékű” eszközöknél, míg a kis értékű eszközök selejtezése a leltározásuk előtt egy nappal 2015. július 01-jén történt.Megállapítások a selejtezési eljárással kapcsolatban:A selejtezési bizottság tagjai részére megbízólevél nem készült. A selejtezési javaslatokat nem a „Selejtezési jegyzék”-en rögzítették. A GESZ Selejtezési szabályzat mellékletében lévő jegyzőkönyv formátuma nem egyezett meg a használatban lévővel. A selejtezés kevesebb, mint 30 nappal a leltározást megelőzően történt. A jegyzőkönyvet és mellékleteit hiányosan töltötték ki, hiányosan hitelesítették. A selejtezés jóváhagyásáról bizottsági javaslat nem született. A szakértői vélemények nem minden esetben – Központi Óvoda - kerültek csatolásra a „nagyértékű” tárgyi eszközök selejtezésének javaslatához. „Megsemmisítési jegyzőkönyv”-et nem tartalmazott a „nagyértékű” tárgyi eszközök selejtezésénél a Tallián Tagóvoda és a Damjanich Tagóvoda „Immateriális javak, tárgyi eszközök selejtezési jegyzőkönye”. A leselejtezett eszközöket a leltározás kezdetéig nem minden esetben vezették ki a nyilvántartásból. A selejtezési eljárás szabályszerű végrehajtásának ellenőrzése nem történt meg.Megállapítások a leltározási eljárással kapcsolatban:A „nagyértékű” tágyi eszközökről folyamatos mennyiségi nyilvántartást vezet a GESZ, melyeket a GESZ Leltározási szabályzatában foglaltak szerint 2 évente mennyiségi felvétellel leltároznak. A 2015. évben a leltározást követően beszerzett eszközök év végéig nem kerültek leltározásra, így az év végi mérleg tételeinek leltárral történő alátámasztásáról nem tudtunk teljes körűen meggyőződni. A GESZ Leltározási szabályzat mellékletei nem egyeztek meg a használatban lévő formanyomtatványokkal, több esetben pontatlanul, hiányosan kerültek kitöltésre. A leltározási ütemtervet nem az arra jogosult állította össze, nem tartalmazta valamennyi, a leltározásban részt vevő nevét. A leltározásban részt vevők oktatásban nem részesültek, arról így jegyzőkönyv nem készült. A leltározási körzet felelőse az intézményvezető, helyette azonban a megbízólevéllel nem rendelkező intézményvezető helyettes vett részt a leltározásban, és írta alá a jegyzőkönyveket, leltárfelvételi íveket. A leltározási bizonylatok átvételi elismervény nélkül kerültek átadásra a leltározásban résztvevőknek. A Központi Óvodánál a leltárfelvételi ívekre „selejtezve” megjelöléssel rávezettek olyan eszközöket is, melyek már selejtezésre kerültek. A szabályzattól eltérően a leltárfelvételi ívek alapján leltárösszesítők nem készültek. A leltárkiértékelések eltérést nem mutattak ki, azonban aláírást és dátumot nem tartalmaztak. A leltározási ütemterv nem tartalmazta a leltárkiértékeléséért felelős személyt és a leltárt ellenőrző személy kijelölését. A leltározás ellenőrzése nem történt meg.*A többi mérlegtételre* a 2015. évi mérleg fordulónapra vonatkozóan írásos egyeztetést nem végeztek.Valamennyi intézménynél a kis értékű eszközök a leltárfelvételi íveken a leltári egységek szerint kerültek rögzítésre. A Központi Óvoda esetében az átadott dokumentáció záró jegyzőkönyvet és leltárkiértékelést, a leltárfelvételi ívek aláírásokat nem tartalmaztak. Az átadott dokumentáció a Temesvár Tagóvodánál leltárkiértékelést, a Tallián Tagóvodánál és a Damjanich Tagóvodánál leltározási ütemtervet és leltárkiértékelést nem tartalmazott.Az intézményeknél a leltárfelvételi íveken a leltár fordulónapja helytelenül, illetve egyáltalán nem került kitöltésre.A Temesvár Tagóvoda kivételével a többi óvodánál előfordult, hogy a „nagyértékű” leltárfelvételi íven szereplő eszközök egy része megtalálható a kis értékű eszközök leltárfelvételi ívén is.A 2016. évi mérleget leltárral nem támasztották alá. | ***Javaslatok a Kaposvári Festetics Karolina Központi Óvoda részére******Kiemelt jelentőségű javaslatok:***1. A GESZ Selejtezési szabályzatnak megfelelően a selejtezési eljárást legalább 30 nappal hajtsák végre a leltározás előtt.
2. Gondoskodjanak a leselejtezett eszközök megsemmisítéséről vagy hasznosításáról. Leselejtezett eszközöket ne vegyenek fel a leltárba.
3. A „nagyértékű” leltárfelvételi ívre felvett eszközök ne szerepeljenek a kis értékű eszközök leltárfelvételi ívén is.

***Átlagos jelentőségű javaslatok:***1. A hitelesítők aláírása szerepeljen minden dokumentumon, ahol az előírás.
2. A selejtezési bizottság tagjai részére készítsenek megbízólevelet.
3. A selejtezési jegyzőkönyvben szerepeljen a selejtezési bizottság javaslata.
4. A selejtezési javaslatokat a GESZ Selejtezési szabályzat 1. sz. mellékletének megfelelően a „Selejtezési jegyzék”-en rögzítsék.
5. A szakértői vélemények minden esetben kerüljenek csatolásra a „nagyértékű” tárgyi eszközök selejtezésének javaslatához.
6. Az „Immateriális javak, tárgyi eszközök selejtezési jegyzőkönyve” és mellékletei kerüljenek teljes körűen kitöltésre és valamennyi bizottsági tag által hitelesítésre.
7. A „Megsemmisítési jegyzőkönyv” minden esetben kerüljön csatolásra és kitöltésre a jegyzőkönyvekhez.
8. A leltározási utasításokat és a megbízóleveleket az arra jogosult írja alá.
9. A leltározási körzet felelőse a megbízólevéllel rendelkező intézményvezető, a jegyzőkönyveken, leltárfelvételi íveken az ő aláírása szerepeljen.
10. A leltározáskor használt nyomtatványok formailag egyezzenek meg a GESZ Leltározási szabályzat mellékleteinek formátumával (pl.: leltározási utasítás).
11. A GESZ Leltározási szabályzatának megfelelően a leltárfelvételi ívek alapján készítsenek leltárösszesítőt.
12. A kis értékű tárgyi eszközök leltárfelvételi íve pontosan kerüljön kitöltésre (pl.: leltár fordulónapja), aláírásokat is tartalmazzon.
13. A kis értékű tárgyi eszközök leltározásakor leltározási ütemtervet, záró jegyzőkönyvet valamint leltárkiértékelést is készítsenek minden óvodára vonatkozóan.
 |
| ***Irányító szervként végzett ellenőrzések:*** |
| A 2016. évi pénzmaradvány vizsgálata | A pénzmaradvánnyal szemben beállított kötelezettségeket alátámasztották. A kötelezettségvállalás és pénzügyi ellenjegyzés során nem minden esetben tartották be az Áht. és az Ávr. erre vonatkozó előírásait. | ***Kiemelt jelentőségű javaslat:***1. A gazdálkodási jogkörök gyakorlása – különösen a kötelezettségvállalás és a pénzügyi ellenjegyzés – során tartsák be az Áht. 36-38. § és az Ávr. 45-60. § előírásait.

***Átlagos jelentőségű javaslat:***1. A szabad pénzmaradvány terhére visszapótolt előirányzatokat használják fel 2017. augusztus 31-ig. A felhasználást alátámasztó kimutatást juttassák el az Ellenőrzési Irodának a nyomon követés érdekében.
 |

 |
|  | **II/2** |  | **A belső kontrollrendszer öt elemének értékelése (Bkr. 48. § bb) pont)** | A belső kontroll nem egyetlen esemény, hanem intézkedések és tevékenységek sorozata.* Kontrollkörnyezet

A kontrollkörnyezet részben biztosította a költségvetési szerv felső szintű, az egész szervezetre kiható elkötelezettségét. A kontrollkörnyezet magában foglalta az etikai értékeket, az érintettek szakmai kompetenciáját, a szervezet vezetésének filozófiáját és stílusát, a felelősségi körök kijelölésének, a beszámoltatásnak, valamint teljesítményértékelésnek a módszereit, továbbá a vezetés irányítási tevékenységének minőségét. A kontrollkörnyezet részben alapja volt a belső kontrollok összes többi elemének, amely biztosítja a fegyelmet és a rendet a szervezetben.* Integrált kockázatkezelési rendszer

A kockázatkezelési rendszernek olyan mechanizmusokra kell épülni, amelyek lehetővé teszik az intézmény tevékenysége alapján kialakított célokra ható negatív hatások, vagy elszalasztott lehetőségek felismerését, elemzését és kezelését. A kockázatok forrását tekintve a szervezet külső és belső kockázatokkal egyaránt szembesült. * Kontrolltevékenység

A kontrolltevékenységek részben felölelték azokat az eljárásokat, amelyek biztosítják, hogy a vezetés által megfogalmazott célok és elvárások végrehajtásra kerüljenek, és az azokat veszélyeztető kockázatokat a tevékenysége során a szervezet kezelje. A kontrolltevékenységek a szervezeti hierarchia szintjein és működési területein részben megjelentek. * Információs és kommunikációs rendszer

Az információnak és kommunikációnak a teljes kontrollrendszert át kell szőnie. Ez az elem biztosítja mind a fentről lefelé történő kommunikációt, mind az alulról felfelé történő információáramlást. A kommunikációs rendszertől részben elvárás volt, hogy minden olyan adat és információ megjelenjen, és feldolgozásra kerüljön benne, amely alapvetően szükséges az irányítás és ellenőrizhetőség szempontjából. * Monitoringrendszer

A monitoring mechanizmusok részben lehetővé tették, hogy a belső kontrollrendszer folyamatos nyomonkövetés és értékelés alatt álljon, így a kontrollrendszer részben rugalmasan tudott reagálni a változó külső és belső körülményekhez. A monitoring biztosítása és napi működtetése az operatív vezetés feladata. |
|  |
| **III.** |  |  | **Az intézkedési tervek megvalósítása (Bkr. 48. § c) pont)** | Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni. Az ellenőrzött terület felelőseinek az intézkedési tervben meghatározott egyes feladatok végrehajtásáról az intézkedési tervben meghatározott legutolsó határidő lejártát követő 8 napon belül írásban be kell számolniuk a költségvetési szerv vezetőjének, és a beszámolót meg kell küldeniük a belső ellenőrzési vezető részére is. „**Az állami támogatások elszámolása**” tárgyú 2017. évi ellenőrzési jelentésre az Óvodának nem kellett intézkedési tervet készítenie.„**A** **selejtezési és leltározási tevékenység vizsgálata**” tárgyú 2017. évi ellenőrzési jelentésre készített intézkedési terv az Óvodára vonatkozóan 16 db intézkedést tartalmazott, melyek végrehajtási határideje 2017-ben volt esedékes. Az intézkedési tervben foglaltak végrehajtásáról szóló beszámoló szerint az intézkedéseket 2017. évben végre is hajtották.„**A 2016. évi pénzmaradvány vizsgálata**” tárgyú 2017. évi ellenőrzési jelentésre készített intézkedési terv az Óvodára vonatkozóan 2 db intézkedést tartalmazott, melyek végrehajtási határideje 2017-ben volt esedékes. Az intézkedési tervben foglaltak végrehajtásáról szóló beszámoló szerint az intézkedéseket 2017-ben végre is hajtották. |

Kaposvár, 2018. február 12.

Készítette: Kiss Brigitta Jóváhagyta: Bekesné Porczió Margit

 belső ellenőrzési vezető óvodavezető